Diari Oficial de la Generalitat Valenciana


Sumari del DOGV 6841, del 16-08-2012 (2012/7901)

RESOLUCIÓ de 27 de juliol de 2012, de la Consellera d'Educació, Formació i Ocupació, per la qual s'autoritza l'adscripció del centre Berklee-València a la Universitat Politècnica de València.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6841

Data del DOGV
:   16-08-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/7901


Data del document
:   27-07-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 27 de juliol de 2012, de la Consellera d'Educació, Formació i Ocupació, per la qual s'autoritza l'adscripció del centre Berklee-València a la Universitat Politècnica de València. [2012/7901]  
Per mitjà d'un escrit amb data 21 de desembre de 2011, la Universitat Politècnica de València va sol·licitar a la Conselleria d'Educació, Formació i Ocupació l'inici de l'expedient d'adscripció del centre Berklee-València.  
El Consell de Govern de la Universitat, reunit en sessió de 3 de novembre de 2011, va acordar aprovar-ne l'adscripció. Així mateix, el Ple del Consell Social de la Universitat, reunit en sessió de 9 de novembre de 2011, va acordar emetre un informe favorable d'esta.  
L'Agència Valenciana d'Avaluació i Prospectiva (AVAP) ha emés el preceptiu informe favorable.  
Finalment, el Ple del Consell Valencià d'Universitats i Formació Superior va tindre coneixement de la proposta d'adscripció en la seua reunió del dia 18 de juny de 2012.  
En virtut del que disposa la Llei Orgànica 6/2001, de 21 de desembre, d'Universitats; el Reial Decret 557/1991, de 12 d'abril, sobre creació i reconeixement d'universitats i centres universitaris, i l'article 10 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i de conformitat amb la proposta del director general d'Universitat, Estudis Superiors i Ciència de data 24 de juliol de 2012, fent ús de les atribucions que em conferix l'article 28 de la Llei 5/1983, de 30 de desembre, del Consell, resolc:  
  
  
Primer  
Autoritzar l'adscripció del centre Berklee-València, de titularitat de l'entitat Berklee-Valencia, SL, a la Universitat Politècnica de València.   
  
  
Segon  
El centre Berklee-València, amb seu a València, avinguda del Saler, 1, Palau de les Arts (annex sud), es regirà pel que disposa la Llei Orgànica 6/2001, de 21 de desembre, d'Universitats, i les normes que en el seu desplegament dicten l'Estat i la Generalitat; pel Reial Decret 557/1991, de 12 d'abril; l'Orde de 12 de maig de 1997, de la Conselleria de Cultura, Educació i Ciència, de regulació de l'adscripció a universitats públiques de centres docents d'ensenyança superior; pel conveni d'adscripció subscrit entre la Universitat Politècnica de València i l'entitat titular del centre adscrit, i per les seues pròpies normes d'organització i funcionament, que en tot cas hauran de respectar els principis constitucionals de llibertat acadèmica, manifestades en les llibertats de càtedra, investigació i d'estudi.  
  
Tercer  
Els ensenyaments universitaris oficials de Màster Universitari en la Indústria Global de la Música i l'Espectacle (Màster Global Entertainment and Music Business) i el Màster Universitari en Composició per a Cine, Televisió i Videojocs (Màster Scoring for Film, Television and Video Games), que s'impartiran en el present centre adscrit, s'autoritzaran per decret del Consell, previ compliment dels requisits establits en l'Orde 86/2010, de 15 de novembre, de la Conselleria d'Educació, per la qual s'establix el procediment per a la implantació d'ensenyaments universitaris oficials de grau, màster i doctorat en les universitats de la Comunitat Valenciana.  
  
Quart  
Del que disposen els articles anteriors s'informarà el Ministeri d'Educació, Cultura i Esport, a l'efecte que efectue les oportunes inscripcions en el Registre d'Universitats, Centres i Títols.  
  
De conformitat amb el que establixen els articles 107, 116 i 117, de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
  
El recurs de reposició haurà d'interposar-se davant de la consellera d'Educació, Formació i Ocupació en el termini d'un mes a comptar de l'endemà de ser publicat.  
El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicat.   
  
València, 27 de juliol de 2012.- La consellera: María José Catalá Verdet.